Япет (митология)
Япет в древногръцката митология е титан от първото поколение в историята. Съпруг е на Климена (океанида), от която има четири сина – Атлант, Менетей, Прометей и Епиметей и чрез Прометей, Епиметей и Атлант е праотец на хората. Според друг мит те са синове на Япет и океанидата Азия. Япет е участник в титаномахията и бил затворен в Тартар от Зевс след победата на Олимпийските богове.

Синовете на Япет, според някои тълкувания олицетворяват характера на хората. Атлас, поддържащ небесния свод въплъщава силата и търпението, Менетей – дързостта, Прометей – находчивостта и разумът, а Епиметей – недалновидността и слабостта на човешкия ум. Точно той, не съобразявайки се, е предупреждението на Прометей приел като дар от Зевс – Пандора, с което дошли нещастията при хората.

Вижте също 
 Родословно дърво на гръцки богове

Източници 

Титани
Древногръцки богове
Потомство на Гея